i6o C. PLINII HIST. NAT. LIB. XXXVI. 



Divus Claudius aliquotper annos adservatam, qua Caius 

 Caesar importaverat , omnibus quae umquam in mari visae 

 sunt, mirabiliorem , turribus puteolano ex pulvere exae- 

 dificatis , perductam Ostiam , portus gratia mersit : alia 

 ex hoc cura navium , quae Tiberi subveherent. Quo expe- 

 rimento palam fit, non minus aquarum huic amni esse, 

 quam Nilo. 



Is autem obeliscus , quem divus Augustus in Circo 

 magno statuit , excisus est a rege Semneserteo , quo r- 

 gnante Pythagoras in iEgypto fuit, lxxxii pedum, et 

 dodrantis, praeter basim ejusdem lapidis : is vero, qui 

 est in campo Martio , novem pedibus minor, a Sesostride. 

 Inscripti ambo rerum naturae interpretationem iEgy- 

 ptiorum philosophia continent. 



De eo qui pro gnomone in campo Martio. 



XV. 10. Ei, qui est in Campo, divus Augustus addi- 

 dit mirabilem usum , ad deprehendendas solis umbras , 

 dierumque ac noctium ita magnitudines , strato lapide 

 ad magnitudinem obelisci, cui par fieret umbra, brumae 

 confectae die , sexta hora ; paulatimque per rgulas ( quae 

 sunt ex are incluses ) singulis diebus decresceret , ac rur- 

 sus augesceret : digna cognitu res et ingenio fecundo. 

 Manilius mathematicus apici auratam pilam addidit, cu- 

 jus umbra vertice colligeretur in se ipsa, alias enormi- 



